Merambung

Merambung, pelampung, ambung-ambung, embun-embun, amung-amung, kayu gabus, gabusan, buas-buas laut atau beruas laut (nama botani: Scaevola taccada) ialah spesies tumbuhan berbunga dalam keluarga Goodeniaceae, ia ditemukan di paya bakau dan kawasan-kawasan berpasir atau berbatu tropika Lautan Hindi dan Lautan Pasifik.

 Botani 
 Pokok 
Pokok merambung jenis renek yang tumbuh sehingga 1–10 meter. Dahan-dahannya berketebalan 1–1.5 sentimeter.

Daun-daunnya disusun bertentangan dalam lingkaran padat pada hujung dahan pokok. Helainya berbentuk bujur dengan ukuran 8–26 sentimeter panjang dan 5–10 sm lebar pada tangkai yang berbulu putih halus. Tepinya tebal sedikit, permukaannya licin dan berkilat.

 Bunga dan buah 
Pokok merambung berbunga sepanjang tahun. Bunga-bunganya muncul dalam jambak berbentuk kipas. Setiap kuntum bunga mempunyai kelopak berwarna putih berukuran antara 1.4–2.8 sm panjang dan benang sari yang melengkung.

Buah merambung bulat dengan ukuran 7–15 mm. Ia bertukar warna putih apabila masak. Buahnya boleh terapung di air laut yang menyebarkannya.

 Kegunaan 
Pokok-pokok merambung menyediakan tempat teduh yang selamat untuk penyu hijau betina yang naik ke pantai dan bertelur.

 Rujukan 

taccada